Projekte - WAPADRANT
Dien met gawes
Poste gesoek en beskikbaar
Ons Pa roep ons om Sy hande en voete te wees en liefde te leef. Jy is welkom om 'n nuwe projek van stapel te stuur, maar daar is ook ander inisiatiewe wat jy kan ondersteun.
Geroepe deur die werwaarlosing, verwerping en desperaatheid van kinders en mishandelde vroue in hul gemeenskap, het Johnny en Soekie Thomas Huis Ebenhaeser in Daspoort gestig. Die egpaar het hul huis omskep in 'n skuiling veilige hawe. Dit is 'n geloofsgebasseerde nie-winsgewende organisasie wat 'n stabielie tuiste bied aan hierdie kinders en ma's. Die tehuis bied mediese versoring, voedsame maaltye, klere, opvoeding sowel as berading, aandag en 'n positiewe leefstyl. Meer nog - hulle bied hoop.
Kleingroep G022 is betrokke by Huis Ebenhaeser in Daspoort. Enige kleingroep/lidmate wat betrokke wil raak, kontak Wapadrant Kerkkantoor by 012 991 1395.
In Junie 1982 het ds. Braam Le Roux die beroep na die Gereformeerde Kerk D'kar aanvaar en konstruktiewe gemeentewerk is met oorgawe begin. Vanweë die groot armoede en werkloosheid is daar vanuit die sendingwerk ook met gemeenskapsontwikkelingsprojekte begin soos 'n leerlooiery, naaldwerkklasse, 'n kleuterskool en stimulering van tradisionele Boesman kuns. D'kar is ongeveer 40 kilometer van Gantsi oppad Maun toe geleë. Die pad is ook bekend as die Kalaharihoofweg na die Noorde en loop deur die plaas.
Kontak vir Cor Meindertsma by 082 551 6183 / 012 991 2719 om betrokke te raak.
Besoek gerus hul webblad by www.botswanasending.co.za
Kleingroep G015 ondersteun Alet Stroebel van Danville wat daagliks aan ongeveer 200+ mense kos voorsien. Die kleingroep verskaf op 'n weeklikse basis bestanddele vir Dinsdae se ete en aan die einde van die jaar voorsien ons kospakkies aan die gesinne vir 'n volledige Kersmaal. Elke jaar Desember reël Alet ook 'n Kersfunksie en deur middel van skenkings kan sy ook aan elke gesin 'n kospakkie uitdeel met genoeg voedsel vir ongeveer 'n maand.
Ons kan nie genoeg dankie sê aan ons Hemelse Vader vir Sy groot genade nie en ook aan al die lidmate van Wapadrant wat elke jaar so getrou ons projek ondersteun.
Indien jy graag op een of ander wyse betrokke wil raak by ons projek is jy welkom om Winnie Stoppel by 082 4684 076 te skakel.
Familie is daar vir mekaar - veral in tye van siekte. Die Chrisanté is 'n groep passievolle vrywilligers wat siek familielede bemoedig deur besoeke en oproepe. Ons wil daarom graag weet indien jy gehospitaliseer gaan word.
2 KORINTIËRS 1:4
"In elke moeilikheid bemoedig Hy ons. Daarom kan ons ook ander bemoedig wat in allerlei moeilikhede verkeer. Ons kan hulle bemoedig met dieselfde bemoediging waarmee God ons bemoedig"
Jy kan hier van groot hulp wees. Kontak Véra Tollig by 082 6446 741 om deel te word van hierdie span.